CELEX: 32020D1650
Language: da
Date: 2020-11-06 00:00:00
Title: Rådets gennemførelsesafgørelse (FUSP) 2020/1650 af 6. november 2020 om gennemførelse af afgørelse 2012/642/FUSP om restriktive foranstaltninger over for Hviderusland

6.11.2020   
               
               
                  DA
               
               
                  Den Europæiske Unions Tidende
               
               
                  LI 370/9
               
            
         RÅDETS GENNEMFØRELSESAFGØRELSE (FUSP) 2020/1650
         af 6. november 2020
         om gennemførelse af afgørelse 2012/642/FUSP om restriktive foranstaltninger over for Hviderusland
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Union, særlig artikel 31, stk. 2,
         under henvisning til Rådets afgørelse 2012/642/FUSP af 15. oktober 2012 om restriktive foranstaltninger over for Hviderusland (1), særlig artikel 6, stk. 1,
         under henvisning til forslag fra Unionens højtstående repræsentant for udenrigsanliggender og sikkerhedspolitik, og
         ud fra følgende betragtninger:
         
                     (1)
                  
                  
                     Den 15. oktober 2012 vedtog Rådet afgørelse 2012/642/FUSP om restriktive foranstaltninger over for Hviderusland.
                  
               
                     (2)
                  
                  
                     Den 9. august 2020 afholdt Hviderusland præsidentvalg, som viste sig ikke at være i overensstemmelse med internationale standarder og var præget af undertrykkelse af uafhængige kandidater og en brutal fremfærd over for fredelige demonstranter efter dette valg. Den 11. august 2020 udsendte Unionens højtstående repræsentant for udenrigsanliggender og sikkerhedspolitik (»den højtstående repræsentant«) en erklæring på Unionens vegne, hvori han vurderede, at valget hverken var frit eller retfærdigt. Det blev desuden fastslået, at der kunne træffes foranstaltninger over for dem, der var ansvarlige for vold, uberettigede anholdelser og forfalskning af valgresultatet.
                  
               
                     (3)
                  
                  
                     Den 2. oktober 2020 vedtog Rådet gennemførelsesafgørelse (FUSP) 2020/1388 (2), som udpegede 40 enkeltpersoner som ansvarlige for undertrykkelse og intimidering af fredelige demonstranter, oppositionsmedlemmer og journalister i kølvandet på præsidentvalget i 2020 i Hviderusland samt for den centrale valgkommissions forseelser under dette valg.
                  
               
                     (4)
                  
                  
                     Den 24. september 2020 udsendte den højtstående repræsentant en erklæring på Unionens vegne, hvori det hedder, at den såkaldte »indsættelse« og det nye mandat, som Aleksandr Lukasjenko gør gældende i Hviderusland, savner enhver demokratisk legitimitet. Erklæringen gentog Unionens forventning om, at de hviderussiske myndigheder øjeblikkeligt afstår fra enhver yderligere undertrykkelse af og vold mod den hviderussiske befolkning og straks og betingelsesløst løslader alle tilbageholdte, herunder politiske fanger.
                  
               
                     (5)
                  
                  
                     I betragtning af den alvorlige situation i Hviderusland bør Aleksandr Lukasjenko og 14 andre personer på grund af den igangværende undertrykkelse af civilsamfundet og oppositionsaktivister opføres på listen over personer og enheder, som er omfattet af de restriktive foranstaltninger, jf. bilaget til afgørelse 2012/642/FUSP.
                  
               
                     (6)
                  
                  
                     Bilaget til afgørelse 2012/642/FUSP bør derfor ændres i overensstemmelse hermed —
                  
               VEDTAGET DENNE AFGØRELSE:
         
            Artikel 1
            Bilaget til afgørelse 2012/642/FUSP ændres som anført i bilaget til nærværende afgørelse.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Bruxelles, den 6. november 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  EUT L 285 af 17.10.2012, s. 1.
         
            (2)  Rådets gennemførelsesafgørelse (FUSP) 2020/1388 af 2. oktober 2020 om gennemførelse af afgørelse 2012/642/FUSP om restriktive foranstaltninger over for Hviderusland (EUT L 319 I af 2.10.2020, s. 13).
      
      
         
            BILAG
            I bilaget til afgørelse 2012/642/FUSP tilføjes følgende personer:
            
               
                            
                        
                        
                           Navn
                           Engelsk translitteration af hviderussisk skrivemåde
                           Engelsk translitteration af russisk skrivemåde
                        
                        
                           Navn
                           (hviderussisk skrivemåde)
                        
                        
                           Navn
                           (russisk skrivemåde)
                        
                        
                           Identificerende
                           oplysninger
                        
                        
                           Begrundelse for opførelsen på listen
                        
                     
                           »45.
                        
                        
                           Aliaksandr Ryhoravich LUKASHENKA
                           Alexandr Grigorievich LUKASHENKO
                        
                        
                           Аляксандр Рыгоравiч ЛУКАШЭНКА
                        
                        
                           Александр Григорьевич ЛУКАШЕНКО
                        
                        
                           Præsident for Republikken Hviderusland
                           Fødselsdato: 30.8.1954
                           Fødested: Landsbyen Kopys, Vitebsk/Viciebsk Oblast, det tidligere USSR (det nuværende Hviderusland)
                           Køn: mand
                        
                        
                           I egenskab af præsident for Hviderusland, som de statslige organer er undergivet, er han ansvarlig for statsapparatets voldelige undertrykkelse før og efter præsidentvalget i 2020, navnlig med afvisning af centrale oppositionskandidater, vilkårlige anholdelser og mishandling af fredelige demonstranter samt intimidering af og vold mod journalister.
                        
                     
                           46.
                        
                        
                           Viktar Aliaksandravich LUKASHENKA
                           Viktor Aleksandrovich LUKASHENKO
                        
                        
                           Вiктар Аляксандравiч ЛУКАШЭНКА
                        
                        
                           Виктор Александрович ЛУКАШЕНКО
                        
                        
                           Præsidentens nationale sikkerhedsrådgiver, medlem af sikkerhedsrådet
                           Fødselsdato: 28.11.1975
                           Fødested: Mogilev/Mahiliou (tidligere USSR, nu Hviderusland)
                           Køn: mand
                        
                        
                           I sin stilling som præsidentens nationale sikkerhedsrådgiver og som medlem af sikkerhedsrådet samt i kraft af sin uformelle stilling med at føre kontrol med Hvideruslands sikkerhedsstyrker er han ansvarlig for undertrykkelses- og intimideringskampagnen ledet af statsapparatet efter præsidentvalget i 2020, navnlig med vilkårlige anholdelser og mishandling, herunder tortur, af fredelige demonstranter samt intimidering af og vold mod journalister.
                        
                     
                           47.
                        
                        
                           Ihar Piatrovich SERGYAENKA
                           Igor Petrovich SERGEENKO
                        
                        
                           Iгар Пятровiч СЕРГЯЕНКА
                        
                        
                           Игорь Петрович СЕРГЕЕНКО
                        
                        
                           Stabschef for præsidentens kontor
                           Fødselsdato: 14.1.1963
                           Fødested: landsbyen Stolitsa, Vitebsk/Viciebsk Oblast (tidligere USSR, nu Hviderusland)
                           Køn: mand
                        
                        
                           I sin stilling som stabschef for præsidentens kontor er han nært knyttet til præsidenten og er ansvarlig for at sikre gennemførelse af præsidentens beføjelser på det indenrigs- og udenrigspolitiske område. Han støtter således Lukasjenkoregimet, herunder i undertrykkelses- og intimideringskampagnen ledet af statsapparatet efter præsidentvalget i 2020.
                        
                     
                           48.
                        
                        
                           Ivan Stanislavavich TERTEL
                           Ivan Stanislavovich TERTEL
                        
                        
                           Iван Станiслававiч ТЭРТЭЛЬ
                        
                        
                           Иван Станиславович ТЕРТЕЛЬ
                        
                        
                           Formand for KGB, tidligere formand for komitéen for statskontrol
                           Fødselsdato: 8.9.1966
                           Fødested: landsbyen Privalki/Privalka i Hrodna/Grodno Oblast (tidligere USSR, nu Hviderusland)
                           Køn: mand
                        
                        
                           I sin ledende stilling som formand for komitéen for statssikkerhed, KGB, og i sin tidligere stilling som formand for komitéen for statskontrol er han ansvarlig for undertrykkelses- og intimideringskampagnen ledet af statsapparatet efter præsidentvalget i 2020, navnlig med vilkårlige anholdelser og mishandling, herunder tortur, af fredelige demonstranter samt intimidering af og vold mod journalister.
                        
                     
                           49.
                        
                        
                           Raman Ivanavich MELNIK
                           Roman Ivanovich MELNIK
                        
                        
                           Раман Iванавiч МЕЛЬНIК
                        
                        
                           Роман Иванович МЕЛЬНИК
                        
                        
                           Chef for hoveddirektoratet for beskyttelse og forebyggelse af lov og orden i indenrigsministeriet
                           Fødselsdato: 29.5.1964
                           Køn: mand
                        
                        
                           I sin ledende stilling som chef for hoveddirektoratet for beskyttelse og forebyggelse af lov og orden i indenrigsministeriet er han ansvarlig for undertrykkelses- og intimideringskampagnen ledet af statsapparatet efter præsidentvalget i 2020, navnlig med vilkårlige anholdelser og mishandling, herunder tortur, af fredelige demonstranter samt intimidering af og vold mod journalister.
                        
                     
                           50.
                        
                        
                           Ivan Danilavich NASKEVICH
                           Ivan Danilovich NOSKEVICH
                        
                        
                           Iван Данiлавiч НАСКЕВIЧ
                        
                        
                           Иван Данилович НОСКЕВИЧ
                        
                        
                           Formand for undersøgelseskomitéen
                           Fødselsdato: 25.3.1970
                           Fødested: landsbyen Cierabličy i Brest Oblast (tidligere USSR, nu Hviderusland)
                           Køn: mand
                        
                        
                           I sin ledende stilling som formand for undersøgelseskomitéen er han ansvarlig for undertrykkelses- og intimideringskampagnen ledet af komitéen efter præsidentvalget i 2020, navnlig med undersøgelser indledt mod koordineringsrådet, som blev oprettet af oppositionen med henblik på at anfægte valgresultatet, og fredelige demonstranter.
                        
                     
                           51.
                        
                        
                           Aliaksey Aliaksandravich VOLKAU
                           Alexey Aleksandrovich VOLKOV
                        
                        
                           Аляксей Аляксандравiч ВОЛКАЎ
                        
                        
                           Алексей Александрович ВОЛКОВ
                        
                        
                           Tidligere første næstformand for undersøgelseskomitéen, nu formand for den statslige komité for kriminalteknisk ekspertise
                           Fødselsdato: 7.9.1973
                           Fødested: Minsk (tidligere USSR, nu Hviderusland)
                           Køn: mand
                        
                        
                           I sin tidligere ledende stilling som første næstformand for undersøgelseskomitéen er han ansvarlig for undertrykkelses- og intimideringskampagnen ledet af komitéen efter præsidentvalget i 2020, navnlig med undersøgelser indledt mod koordineringsrådet, som blev oprettet af oppositionen med henblik på at anfægte valgresultatet, og fredelige demonstranter.
                        
                     
                           52.
                        
                        
                           Siarhei Yakaulevich AZEMSHA
                           Sergei Yakovlevich AZEMSHA
                        
                        
                           Сяргей Якаўлевiч АЗЕМША
                        
                        
                           Сергей Яковлевич АЗЕМША
                        
                        
                           Næstformand for undersøgelseskomitéen
                           Fødselsdato: 17.7.1974
                           Fødested: Rechitsa, Gomel Oblast (tidligere USSR, nu Hviderusland)
                           Køn: mand
                        
                        
                           I sin ledende stilling som næstformand for undersøgelseskomitéen er han ansvarlig for undertrykkelses- og intimideringskampagnen ledet af komitéen efter præsidentvalget i 2020, navnlig med undersøgelser indledt mod koordineringsrådet, som blev oprettet af oppositionen med henblik på at anfægte valgresultatet, og fredelige demonstranter.
                        
                     
                           53.
                        
                        
                           Andrei Fiodaravich SMAL
                           Andrei Fyodorovich SMAL
                        
                        
                           Андрэй Фёдаравiч СМАЛЬ
                        
                        
                           Андрей Федорович СМАЛЬ
                        
                        
                           Næstformand for undersøgelseskomitéen
                           Fødselsdato: 1.8.1973
                           Fødested: Brest (tidligere USSR, nu Hviderusland)
                           Køn: mand
                        
                        
                           I sin ledende stilling som næstformand for undersøgelseskomitéen er han ansvarlig for undertrykkelses- og intimideringskampagnen ledet af komitéen efter præsidentvalget i 2020, navnlig med undersøgelser indledt mod koordineringsrådet, som blev oprettet af oppositionen med henblik på at anfægte valgresultatet, og fredelige demonstranter.
                        
                     
                           54.
                        
                        
                           Andrei Yurevich PAULIUCHENKA
                           Andrei Yurevich PAVLYUCHENKO
                        
                        
                           Андрэй Юр'евiч ПАЎЛЮЧЕНКА
                        
                        
                           Андрей Юрьевич ПАВЛЮЧЕНКО
                        
                        
                           Chef for operations- og analysecentret
                           Fødselsdato: 1.8.1971
                           Køn: mand
                        
                        
                           I sin ledende stilling som chef for operations- og analysecentret er han nært knyttet til præsidenten og er ansvarlig for undertrykkelsen af civilsamfundet, navnlig med afbrydelsen af forbindelsen til telekommunikationsnet som et middel til undertrykkelse af civilsamfundet, fredelige demonstranter og journalister.
                        
                     
                           55.
                        
                        
                           Ihar Ivanavich BUZOUSKI
                           Igor Ivanovich BUZOVSKI
                        
                        
                           Iгар Iванавiч БУЗОЎСКI
                        
                        
                           Игорь Иванович БУЗОВСКИЙ
                        
                        
                           Viceinformationsminister Fødselsdato: 10.7.1972
                           Fødested: landsbyen Koshelevo, Grodno/Hrodna regionen (tidligere USSR, nu Hviderusland)
                           Køn: mand
                        
                        
                           I sin ledende stilling som viceinformationsminister er han ansvarlig for undertrykkelsen af civilsamfundet, navnlig med informationsministeriets beslutning om at blokere for adgangen til uafhængige websteder og begrænse internetadgangen i Hviderusland efter præsidentvalget i 2020 som et middel til undertrykkelse af civilsamfundet, fredelige demonstranter og journalister.
                        
                     
                           56.
                        
                        
                           Natallia Mikalaeuna EISMANT
                           Natalia Nikolayevna EISMONT
                        
                        
                           Наталля Мiкалаеўна ЭЙСМАНТ
                        
                        
                           Наталья Николаевна ЭЙСМОНТ
                        
                        
                           Pressesekretær for Hvideruslands præsident
                           Fødselsdato: 16.2.1984
                           Fødested: Minsk (tidligere USSR, nu Hviderusland)
                           Fødenavn: Kirsanova (RU: Кирсанова) eller Selyun (RU Селюн)
                           Køn: kvinde
                        
                        
                           I sin stilling som pressesekretær for Hvideruslands præsident er hun nært knyttet til præsidenten og ansvarlig for at koordinere præsidentens medieaktiviteter, herunder udarbejdelse af erklæringer og tilrettelæggelse af offentlige optrædener. Hun støtter således Lukasjenkoregimet, herunder i undertrykkelses- og intimideringskampagnen ledet af statsapparatet efter præsidentvalget i 2020. Navnlig bidrog hun med sine offentlige erklæringer efter præsidentvalget i 2020, hvor hun forsvarede præsidenten og kritiserede oppositionsaktivister og fredelige demonstranter, til alvorlig undergravning af demokratiet og retsstatsforholdene i Hviderusland.
                        
                     
                           57.
                        
                        
                           Siarhei Yaugenavich ZUBKOU
                           Sergei Yevgenevich ZUBKOV
                        
                        
                           Сяргей Яўгенавiч ЗУБКОЎ
                        
                        
                           Сергей Евгеньевич ЗУБКОВ
                        
                        
                           Øverstbefalende for Alfaenheden
                           Fødselsdato: 21.8.1975
                           Køn: mand
                        
                        
                           I sin stilling som øverstbefalende for Alfaenhedens styrker er han ansvarlig for undertrykkelses- og intimideringskampagnen udført af disse styrker efter præsidentvalget i 2020, navnlig med vilkårlige anholdelser og mishandling, herunder tortur, af fredelige demonstranter samt intimidering af og vold mod journalister.
                        
                     
                           58.
                        
                        
                           Andrei Aliakseevich RAUKOU
                           Andrei Alekseevich RAVKOV
                        
                        
                           Андрэй Аляксеевiч РАЎКОЎ
                        
                        
                           Андрей Алексеевич РАВКОВ
                        
                        
                           Tidligere statssekretær for sikkerhedsrådet
                           Fødselsdato: 25.6.1967
                           Fødested: landsbyen Revyaki, Vitebsk/Viciebsk Oblast (tidligere USSR, nu Hviderusland)
                           Køn: mand
                        
                        
                           I sin tidligere stilling som statssekretær for sikkerhedsrådet er han nært knyttet til præsidenten og ansvarlig for undertrykkelses- og intimideringskampagnen udført af statsapparatet efter præsidentvalget i 2020, navnlig med vilkårlige anholdelser og mishandling, herunder tortur, af fredelige demonstranter samt intimidering af og vold mod journalister.
                        
                     
                           59.
                        
                        
                           Pyotr Piatrovich MIKLASHEVICH
                           Petr Petrovich MIKLASHEVICH
                        
                        
                           Пётр Пятровiч МIКЛАШЭВIЧ
                        
                        
                           Петр Петрович МИКЛАШЕВИЧ
                        
                        
                           Præsident for Republikken Hvideruslands forfatningsdomstol
                           Fødselsdato: 18.10.1954
                           Fødested: Minsk Oblast (tidligere USSR, nu Hviderusland)
                           Køn: mand
                        
                        
                           Som præsident for forfatningsdomstolen er han ansvarlig for forfatningsdomstolens afgørelse af 25. august 2020, hvorved resultatet af det svigagtige valg blev legitimeret. Han har dermed støttet og lettet statsapparatets undertrykkelses- og intimideringskampagne mod fredelige demonstranter og journalister og er derfor ansvarlig for alvorlig undergravning af demokratiet og retsstatsforholdene i Hviderusland.«